paragraph_text: Dijelom zbog tih političkih razmirica, a dijelom zbog turske dekspanzije na Balkanu bilo je od vitalne potrebe za kralja Henrika doznati točno što se događa na terenu. Za taj je posao najprikladniji bio njegov vjerni savjetnik i pouzdanik sir Richard Guylford koji je s obzirom na svoje poznavanje brodogradnje mogao skupiti dragocjene informacije o stanju brodograđevne tehnologije. Zbog toga se Guylford zadržao u Mletcima ništa manje od sedam tjedana prije nego što je nastavio put na Istok, i da je velik dio svoga vremena provodio baš u blizini glasovitoga mletačkog Arsenale, pažljivo ispitujući brodove i njihovo naoružanje.